rejauldu/bengali-wikipedia huggingface dataset:
রিচার্ড অ্যান্থনি হাটন (; জন্ম: ৬ সেপ্টেম্বর, ১৯৪২) ইয়র্কশায়ারের পাডসে এলাকায় জন্মগ্রহণকারী প্রথিতযশা ইংরেজ সাবেক আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ইয়র্কশায়ারের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শীতা দেখিয়েছেন রিচার্ড হাটন।   প্রারম্ভিক জীবন  রেপটন স্কুলে অধ্যয়ন করেছেন তিনি। এখানেই অল-রাউন্ডার হিসেবে নিজেকে গড়ে তুলেন। পরবর্তীতে কেমব্রিজের ক্রাইস্ট কলেজে পড়াশোনা করেন। কেমব্রিজ বিশ্ববিদ্যালয় থেকে ব্লু লাভ করেন। ১৯৬২ থেকে ১৯৭৪ সাল পর্যন্ত ইয়র্কশায়ারের পক্ষে খেলেছেন। এরপর দক্ষিণ আফ্রিকায় চলে যান ও ট্রান্সভালের পক্ষে খেলার জন্য চুক্তিবদ্ধ হন।   খেলোয়াড়ী জীবন  সমগ্র খেলোয়াড়ী জীবনে ৫টি টেস্টে অংশগ্রহণের সুযোগ হয় তার। সবগুলোই ১৯৭১ সালে খেলেছেন। ১৭ জুন, ১৯৭১ তারিখে পাকিস্তানের বিপক্ষে টেস্ট অভিষেক ঘটে রিচার্ড হাটনের। ড্র হওয়া ঐ টেস্টের দ্বিতীয় ইনিংসে তিনি ব্যাটিং উদ্বোধন করেছিলেন। অপরাজিত ৫৮ রান তুলে অভিষেক টেস্টকে স্মরণীয় করে রাখেন। তবে, ব্যক্তিগত সর্বোচ্চ ইনিংস খেলেন ভারতের বিপক্ষে। ওভালে সফরকারী ভারতের বিপক্ষে নিজস্ব শেষ টেস্টে ৮১ রান করেছিলেন। শুরুতে ভারতীয় স্পিনারদের আক্রমণে দলের অবস্থা ভঙ্গুর হয়ে যাবার পর সপ্তম উইকেটে উইকেট-রক্ষক অ্যালান নটের সাথে জুটি গড়ে শতরান সংগ্রহ করেন।  ১৯৭১-৭২ মৌসুমে অস্ট্রেলিয়ায় বিশ্ব একাদশের সদস্যরূপে গমন করেন। তবে, আন্তর্জাতিক ক্রিকেটে নিজের নামকে তুলে যথাযথভাবে তুলে ধরতে পারেননি তিনি।  ১৯৮০-৮১ মৌসুমে এমসিসি দলের সদস্যরূপে বাংলাদেশ সফরে আসেন। এক পর্যায়ে দ্য ক্রিকেটার সাময়িকীতে সম্পাদনায় যুক্ত হন।   ব্যক্তিগত জীবন  বিখ্যাত ইংরেজ ক্রিকেট তারকা ও অধিনায়ক স্যার লেন হাটন তার বাবা ছিলেন। তার বড় সন্তান বেন হাটন ২০০৫ ও ২০০৬ সালে মিডলসেক্সের অধিনায়কত্ব করেছেন।  তথ্যসূত্র    বহিঃসংযোগ       বিষয়শ্রেণী:১৯৪২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইয়র্কশায়ারের ক্রিকেটার বিষয়শ্রেণী:ইয়র্কশায়ারের ক্রীড়াবিদ বিষয়শ্রেণী:ইয়র্কশায়ার কাউন্টি ক্রিকেট ক্লাবের সভাপতি বিষয়শ্রেণী:কেমব্রিজ বিশ্ববিদ্যালয়ের ক্রিকেটার বিষয়শ্রেণী:গটেংয়ের ক্রিকেটার বিষয়শ্রেণী:জেন্টলম্যানের ক্রিকেটার বিষয়শ্রেণী:পাডসের ব্যক্তি বিষয়শ্রেণী:ফ্রি ফরেস্টার্সের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:ক্রাইস্ট কলেজ, কেমব্রিজের প্রাক্তন শিক্ষার্থী বিষয়শ্রেণী:ডি. এইচ. রবিন্স একাদশের ক্রিকেটার বিষয়শ্রেণী:টি. এন. পিয়ার্স একাদশের ক্রিকেটার বিষয়শ্রেণী:ইয়ং ইংল্যান্ডের ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
জীনতাত্ত্বিক সম্পাদনা (ফরাসীঃ critique génétique, ইংরেজিঃGenetic editing) একটি বিশেষ সম্পাদনা-পদ্ধতি যা একটি টেক্সট বা পুঁথির বিবর্তনের ধারণা দিয়ে থাকে। মূলত, এই পদ্ধতি একটি পুঁথির রচনাক্রমের পুননির্মাণ ব্যাখ্যা করে থাকে।http://www.item.ens.fr/index.php?id=384032 শুধুমাত্র একটি পুঁথির সর্বশেষ সংস্করণে সীমাবদ্ধ না থেকে তার বিবর্তনের প্রতিটি ধাপ বিবেচনা করা হয়।http://www.universalis.fr/encyclopedie/manuscrits-la-critique-genetique/   বিবর্তন  100px|right|জেমস জয়েস রচিত ইউলিসিস (উপন্যাস) মূলত ১৯৭০ দশকের ফরাসী তাত্ত্বিকদের থেকেই এর উদ্ভব, বিশেষত জেরার্দ জেনেত, ক্লদ জাকেত উল্লেখযোগ্য অবদান রাখেন। জীনতাত্ত্বিক সম্পাদনা, খবরের শিরোনামে আসে প্রখ্যাত পণ্ডিত হান্স ওয়াল্টার গেব্লারের (Hans Walter Gabler) সম্পাদিত আইরিশ লেখক জেমস জয়েস রচিত ইউলিসিস (১৯২২) প্রকাশিত হওয়ার পর (১৯৮৪) যা বহু বিতর্কের সৃষ্টি করে।http://www.nybooks.com/articles/archives/1988/jun/30/the-scandal-of-ulysses-2/   বর্তমান অবস্থা  thumbnail|প্রুস্তের পান্ডুলিপি ১৯৮৪-এর পর এই পদ্ধতি জনপ্রিয়তা লাভ করে। জেমস জয়েসের পান্ডুলিপি সমগ্রে প্রকাশিত হওয়ার পর (১৯৭৭-১৯৭৯), অন্যান্য লেখকের ক্ষেত্রেও এই পদ্ধতির ব্যবহার বাড়তে থাকে। ফরাসী ঔপন্যাসিক মার্সেল প্রুস্তের রচনা সমগ্রের সম্পাদনার উল্লেখ করা যেতে পারে।  মূলত ফরাসী সম্পাদনা-ত্বত্ত্বের অন্তর্গত হলেও ইউরোপীয় সম্পাদকেরাও এর অতি গুরুত্বপূর্ণ ব্যবহার করে চলেছেন, আজ এই বিষয়ে একটি পূর্ণাঙ্গ গবেষণা পুস্তিকাও প্রতিষ্ঠিত হয়েছে।   বাংলায় সম্প্রতি জীবনানন্দ দাশের পান্ডুলিপির কবিতা (ভূমেন্দ্র গুহ সম্পাদিত) প্রকাশিত হওয়া ও পান্ডুলিপি তথা খসড়ার লেখন পদ্ধতির উপর বিশেষ রেখাপাতকে জীনতাত্ত্বিক সম্পাদনার সঙ্গে তুলনা করা যেতে পারে।   তথ্যসূত্র   বিষয়শ্রেণী:সম্পাদনা বিষয়শ্রেণী:বিষয়বস্তুর পাণ্ডিত্য বিষয়শ্রেণী:বিষয়বস্তুর সমালোচনা বিষয়শ্রেণী:পাঠ্য সমালোচনা
বিনয় কৃষ্ণ বালা বাংলাদেশ পুলিশে অতিরিক্ত মহাপরিচালক হিসেবে কর্মরত ছিলেন। বর্তমানে তিনি বাংলাদেশ সরকারি কর্মকমিশনের (পি. এস. সি.) সদস্য হিসেবে নিয়োজিত রয়েছেন।  প্রাথমিক জীবন তিনি গোপালগঞ্জে জন্মগ্রহণ করেন।  শিক্ষাজীবন বিনয় কৃষ্ণ ঢাকা বিশ্ববিদ্যালয় থেকে হিসাব বিজ্ঞানে অনার্সসহ স্নাতকোত্তর সম্পন্ন করেন। পরবর্তিতে তিনি জাতীয় বিশ্ববিদ্যালয় থেকে এলএলবি ডিগ্রি লাভ করেন।  কর্মজীবন তিনি ১৯৮৮ সালে ৭তম বিসিএসের মাধ্যমে সহকারী পুলিশ সুপার পদে কর্মজীবন শুরু করেন। তিনি অতিরিক্ত ডিআইজি, সিআইডির সেন্ট্রাল ক্রাইম, বরিশাল রেঞ্জের ডেপুটি ইন্সপেক্টর জেনারেল (ডিআইজি) এবং নতুন বিভাগ প্রতিষ্ঠার সময় রংপুর রেঞ্জের প্রথম ডিআইজি ছিলেন। পুলিশ হেডকোয়ার্টার্সে তিনি নভেম্বর ২০১২ থেকে ফেব্রুয়ারি ২০১৭ পর্যন্ত ডিআইজি প্রশাসনের দায়িত্ব পালন করেন।  ২০২০ সালের ৭ জানুয়ারি তিনি বাংলাদেশ সরকারি কর্ম কমিশনের সদস্য হিসেবে নিয়োগপ্রাপ্ত হন।  জাতিসংঘের শান্তি মিশনে দায়িত্ব পালন বিনয় কৃষ্ণ জাতিসংঘ শান্তিরক্ষা মিশনে আড়াই বছর দায়িত্ব পালন করেন। ইউনাইটেড নেশনস প্রোটেকশন ফোর্স (UNPROFOR) প্রাক্তন জুগোস্লাভিয়াতে তিনি সিআইভিপিওএল সদর দপ্তরে অপারেশন শাখার মাধ্যমে শান্তি বজায় রাখতে অবদান রেখেছিলেন। দারফুরে জাতিসংঘের আফ্রিকান মিশনে (UNAMID) তিনি সিআইভিপিওএল সদর দপ্তরে মানবাধিকারের পুলিশ প্রধান এবং প্রথম বাংলাদেশ পুলিশ কন্টিনজেন্টের কন্টিনজেন্ট কমান্ডার হিসেবে দায়িত্ব পালন করেন।  সম্মাননা পুলিশ কর্মজীবনে তিনি দুইবার জাতিসংঘ শান্তি পদক এবং জনগণের প্রতি অসামান্য সেবার জন্য বাংলাদেশ পুলিশ পদক (বিপিএম) এবং অপরাধ নিয়ন্ত্রণে পুলিশী অভিযানে সাহসিকতার জন্য রাষ্ট্রপতি পুলিশ পদক (পিপিএম)-এ ভূষিত হন। তিনি আইজিপির অনুকরণীয় গুড সার্ভিসেস ব্যাজও অর্জন করেন।  তথ্যসূত্র  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:গোপালগঞ্জ জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:বাংলাদেশ সরকারি কর্ম কমিশন বিষয়শ্রেণী:বাংলাদেশ পুলিশ
শ্রীকাইল সরকারি কলেজ  বাংলাদেশের কুমিল্লা জেলা, মুরাদনগর উপজেলা, বাঙ্গরা বাজার থানাঅন্তর্গত শ্রীকাইল গ্রামে অবস্থিত একটি স্নাতক পর্যায়ের কলেজ। ক্যাপ্টেন ডা. নরেন্দ্রনাথ দত্ত কর্তৃক ১৯৪১ সালে স্থাপিত কলেজটি এরই মধ্যে বাংলাদেশের অন্যতম সেরা শিক্ষাপ্রতিষ্ঠান হিসেবে পরিচিতি লাভ করে যার ধারাবাহিকতায় ২০১৮ সালে কলেজটিকে সরকারিকরণ করা হয়। কলেজটির উচ্চমাধ্যমিক শাখাটি কুমিল্লা মাধ্যমিক ও উচ্চমাধ্যমিক শিক্ষাবোর্ড এবং স্নাতক শাখাটি জাতীয় বিশ্ববিদ্যালয়ের অধিভুক্ত।  ইতিহাস কুমিল্লা জেলার মুরাদনগর থানার অন্তর্গত শ্রীকাইল গ্রামে ১৯৪১ খ্রিস্টাব্দে প্রতিষ্ঠিত হয়। সমাজসেবক হিসেবে খ্যাত ক্যাপ্টেন নরেন্দ্রনাথ দত্ত কলেজটি প্রতিষ্ঠা করেন। শ্রম এবং মেধার মাধ্যমে অত্যন্ত দরিদ্র অবস্থা থেকে তিনি বিপুল সম্পদ গড়ে তুলেছিলেন। তদানীন্তন ত্রিপুরা জেলার (বৃহত্তর কুমিল্লা) মধ্যে শ্রীকাইল কলেজ ছিল প্রথম গ্রেডের দ্বিতীয় কলেজ। কলেজটি যাত্রা শুরু করে মাত্র ৫২ জন ছাত্র নিয়ে এবং ২০০০ সালে এর ছাত্র সংখ্যা দাঁড়ায় প্রায় ৯০০। শুরুতে এই কলেজে কোন ছাত্রী ছিল না। ২০০০ সালে ছাত্রীর সংখ্যা দাঁড়ায় প্রায় ৪০০।  এ কলেজের প্রথম অধ্যক্ষ ছিলেন ড. অতীন্দ্রনাথ বসু। ১৯৫৭ সালে বন্ধ হয়ে কলেজটি আবার ১৯৬৩ সালে চালু হয়। তখন অধ্যক্ষের দায়িত্ব পালন করেন অধ্যাপক আব্দুল ওয়াদুদ। তাকে কলেজের দ্বিতীয় প্রতিষ্ঠাতাও বলা হয়।  ফলাফল কলেজের ছাত্রছাত্রীরা উচ্চ মাধ্যমিক পরীক্ষায় ভাল ফলাফল অর্জন করে। তবে কলেজটি প্রথমে সবার দৃষ্টি আকর্ষণ করে ১৯৪৫ সালে যখন এই কলেজের ছাত্র অরুণ দত্ত অবিভক্ত বাংলার উচ্চ মাধ্যমিক পরীক্ষায় প্রথম স্থান অর্জন করেন।যুগ উপযোগী পাঠ দানের অভাব, গত কয়েক বৎসর ধরে কলেজ টির ফলাফল সন্তোষজনক নয়।।   ভবনসমূহ কলেজের গ্রন্থাগারে ছয় হাজার গ্রন্থ এবং সাময়িকী রয়েছে। কলেজ গবেষণাগার প্রয়োজনীয় যন্ত্রপাতি দ্বারা সুসজ্জিত। কলেজের ছাত্র-ছাত্রীরা আন্তঃকলেজ ক্রীড়ায় নিয়মিত যোগদান করে থাকে। এই কলেজে বিএনসিসি এবং রোভার স্কাউটিং ইউনিটও রয়েছে। কলেজটির অর্থনৈতিক অবস্থা বেশ দৃঢ়। কলেজের আয়ের উৎস হচ্ছে জমি (৩০ একর), সালদা নদী এলাকায় অবস্থিত সম্পত্তি, শ্রীকাইল বাজারের কিছু দোকানপাট, ছাত্রবেতন এবং সরকারি অনুদান। কলেজের অবকাঠামোর মধ্যে রয়েছে একটি তিনতলা একাডেমিক-প্রশাসনিক ভবন, অধ্যক্ষের জন্য একটি তিনতলা আবাসিক ভবন, শিক্ষকদের জন্য ২০টি আবাসিক ফ্ল্যাট, একটি মিলনায়তন এবং অবিবাহিত শিক্ষকদের জন্য ১৪টি বাসকক্ষ।   কৃতি শিক্ষার্থী কলেজের প্রাক্তন ছাত্র-ছাত্রীদের মধ্যে রয়েছেন বরেণ্য শিক্ষক, প্রকৌশলী, ডাক্তার, আইনজীবী, সরকারি কর্মকর্তা, সেনা কর্মকর্তা, রাজনীতিবিদ ও সমাজকর্মী সহ অন্যান্য পেশাজীবী। মুক্তিযুদ্ধের সময় শ্রীকাইল কলেজ গৌরবজনক ভূমিকা পালন করে। এই কলেজের দুইজন ছাত্র মোঃ মোর্শেদ এবং হাসান আলী মুক্তিযুদ্ধে শহীদ হন। প্রাক্তন ছাত্র শাহ্জাহান সিদ্দিকী মুক্তিযুদ্ধে বীরত্ব প্রদর্শনের জন্য ‘বীর বিক্রম’ খেতাবে ভূষিত হন।  বিষয়শ্রেণী:কুমিল্লা জেলার মহাবিদ্যালয় বিষয়শ্রেণী:১৯৪১-এ প্রতিষ্ঠিত শিক্ষাপ্রতিষ্ঠান
thumb|240px|টোকারীয় টোকারীয় জাতি বা তোখারীয় জাতি একটি প্রাচীন জনগোষ্ঠী যারা তারিম অববাহিকা অঞ্চলে বসবাস করতো। তারা টোকারীয় নামে একটি বিলুপ্ত ইন্দো-ইউরোপীয় ভাষায় কথা বলতো।Tocharian Online: Series Introduction , টড বি. ক্রাউস ও জনাথান স্লোকাম, টেক্সাস বিশ্ববিদ্যালয়, অস্টিন। তারা যে অঞ্চলে বাস করতো (তোখারিস্তান), তা অন্যান্য ইন্দো-ইউরোপীয় ভাষাভাষী অঞ্চলের তুলনায় দূরপ্রাচ্যের অধিক নিকটবর্তী ছিল।   তথ্যসূত্র   বহিঃসংযোগ Tocharian alphabet Tocharian alphabet Modern studies are developing a Tocharian dictionary Mark Dickens, 'Everything you always wanted to know about Tocharian'  Mysterious Mummies of China  নোভা কর্তৃক গুগল ভিডিওতে  বিষয়শ্রেণী:ইন্দো-ইউরোপীয় জনগোষ্ঠী বিষয়শ্রেণী:গাঁজা ও ধর্ম
মধ্য দক্ষিণ প্রশান্ত মহাসাগরের সামোয়াতে মানোনো দ্বীপের চারটি ছোট গ্রামের মধ্যে আপাই একটি। গ্রামের জনসংখ্যা ১২৪ জন।  মানোনো দ্বীপের অন্যান্য গ্রামগুলি হল লেপুইয়া, ফালেউ এবং সালুয়া। মানোনো দ্বীপের সমস্ত বসতি আইগা-ই-লে-তাইয়ের রাজনৈতিক জেলার মধ্যে পড়ে।  মানোনো দ্বীপটি অ্যাপলিমা প্রণালীর তিনটি দ্বীপের মধ্যে একটি যা দেশের দুটি প্রধান দ্বীপ উপোলু এবং সাওয়াইকে আলাদা করে। প্রণালীর অন্যান্য দ্বীপগুলি হল অ্যাপোলিমা এবং নুউলোপার ক্ষুদ্র জনবসতিহীন দ্বীপ।   তথ্যসূত্র   বিষয়শ্রেণী:আইগা-ই-লে-তাইয়ের জনবহুল স্থান
মিঠু সেন একজন ভারতীয় ভাববাদী শিল্পী। তিনি জন্মগ্রহণ করেন ১৯৭১ সালে পশ্চিমবঙ্গে।     প্রাথমিক জীবন এবং শিক্ষা  সেন ১৯৭১ সালে পশ্চিমবঙ্গে জন্মগ্রহণ করেন এবং পশ্চিমবঙ্গের শান্তিনিকেতনের বিশ্বভারতী বিশ্ববিদ্যালয়ের কলা ভবন থেকে চিত্রকলায় স্নাতক এবং স্নাতকোত্তর ডিগ্রি অর্জন করেন। তিনি পরে ২০০০-২০০১ সালে যুক্তরাজ্যের চার্লস ওয়ালেস ইন্ডিয়া ট্রাস্ট অ্যাওয়ার্ডে  গ্লাসগো স্কুল অফ আর্ট-এ স্নাতকোত্তর প্রোগ্রাম (দর্শন) সম্পন্ন করেন।        সেনের বাংলা কবিতা সংগৃহীত খণ্ডে প্রকাশিত হয়েছে, সেইসাথে ম্যাগাজিন ও জার্নালে প্রকাশিত হয়েছে যখন তিনি অল্প বয়সী ছিলেন।   ব্যক্তিগত জীবন সেন নতুন দিল্লিতে বসবাস করে এবং সেখানে কাজ করেন। তিনি একজন উত্সাহী ভ্রমণকারী.   তথ্যসূত্র   বিষয়শ্রেণী:ভারতীয় নারী চিত্রশিল্পী বিষয়শ্রেণী:জীবিত ব্যক্তি বিষয়শ্রেণী:১৯৭১-এ জন্ম বিষয়শ্রেণী:পশ্চিমবঙ্গের চিত্রশিল্পী বিষয়শ্রেণী:২১শ শতাব্দীর ভারতীয় নারী শিল্পী
ডোরচেস্টার, ডরসেটের জন ব্লান্ট (মৃত্যু ১৪১৭), ছিলেন একজন ইংরেজ রাজনীতিবিদ, স্যাডলার এবং কাপড় ব্যবসায়ী।  তিনি ১৩৯০, ১৩৯৫, ১৩৯৯, জানুয়ারী ১৪০৪ এবং এপ্রিল ১৪১৪ সালে ডরচেস্টারের জন্য ইংল্যান্ডের সংসদ সদস্য (এমপি) ছিলেন। তিনি পিটার ব্লান্টের ছোট ভাই ছিলেন, যিনি একজন এমপিও ছিলেন।   তথ্যসূত্র   বিষয়শ্রেণী:ইংল্যান্ডের সংসদ সদস্য এপ্রিল ১৪১৪ বিষয়শ্রেণী:ইংল্যান্ডের সংসদ সদস্য জানুয়ারি ১৪০৪ বিষয়শ্রেণী:ইংল্যান্ডের সংসদ সদস্য ১৩৯৯ বিষয়শ্রেণী:ইংল্যান্ডের সংসদ সদস্য ১৩৯৫ বিষয়শ্রেণী:ইংল্যান্ডের সংসদ সদস্য জানুয়ারি ১৩৯০ বিষয়শ্রেণী:ডরচেস্টারের ইংল্যান্ডের সংসদ সদস্য বিষয়শ্রেণী:১৪১৭-এ মৃত্যু বিষয়শ্রেণী:১৪শ শতাব্দীতে জন্ম
বাংলাদেশ ইনস্টিটিউট অফ ফিলাটেলিক স্টাডিজ বাংলাদেশের একটি গবেষণা প্রতিষ্ঠান; যা বাংলাদেশের ডাকটিকিট নিয়ে গবেষণা করে।   ইতিহাস  বাংলাদেশ ইনস্টিটিউট অফ ফিলাটেলিক স্টাডিজ ১৯৮৮ সালে প্রতিষ্ঠিত হয়েছিল। সিদ্দিক মাহমুদার রহমান ছিলেন ইনস্টিটিউটের প্রথম পরিচালক। ইনস্টিটিউটটি ২০০৪ সালে একটি কমপ্যাক্ট ডিস্কে বাংলাদেশের স্ট্যাম্পের প্রথম ইন্টারেক্টিভ ডাটাবেস প্রকাশ করে।   প্রকাশনা             তথ্যসূত্র   বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৮৮-এ বাংলাদেশে প্রতিষ্ঠিত বিষয়শ্রেণী:বাংলাদেশের গবেষণা প্রতিষ্ঠান
বেগম মাজেদা ওয়াইন () একজন পাকিস্তানি রাজনীতিবিদ যিনি প্রথম দফায় ১৯৯৭ সাল থেকে ১৯৯৯ সাল পর্যন্ত এবং দ্বিতীয় দফায় জুন ২০১৩ থেকে ২০১৮ সালের মে মাস পর্যন্ত পাকিস্তান জাতীয় সংসদের সদস্য ছিলেন।  পরিবার তিনি পাঞ্জাবের সাবেক মুখ্যমন্ত্রী গোলাম হায়দার ওয়াইন এর স্ত্রী।  রাজনৈতিক কর্মজীবন তিনি পাকিস্তানের সাধারণ নির্বাচন, ১৯৯৩-এ এনএ-১২৩ (খানেওয়াল-৩) আসন থেকে পাকিস্তান মুসলিম লিগ (এন) এর প্রার্থী হিসেবে জাতীয় সংসদের সদস্য পদের জন্য লড়েছিলেন কিন্তু তিনি পরাজিত হন। ৫০,৪৫৪ ভোট পেয়ে তিনি আসলাম বদলার নিকট পরাজিত হন।  তিনি পাকিস্তানের সাধারণ নির্বাচন, ১৯৯৭-এ এনএ-১২৩ (খানওয়াল -৩) আসন হতে পিএমএল-এন এর প্রার্থী হিসেবে জাতীয় সংসদ নির্বাচিত হন। তিনি ৬৮,৭০১ ভোট পান এবং বিরোধী প্রার্থী আসলাম বদলাকে পরাজিত করেন।  পাকিস্তানের সাধারণ নির্বাচন, ২০১৩-এ তিনি পাঞ্জাব থেকে মহিলাদের জন্য সংরক্ষিত আসনে পিএমএল-এন প্রার্থী হিসেবে জাতীয় সংসদে পুনরায় নির্বাচিত হন।  তথ্যসূত্র  বিষয়শ্রেণী:পাকিস্তানি রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:পাকিস্তান মুসলিম লিগের (এন) রাজনীতিবিদ বিষয়শ্রেণী:পাঞ্জাবি ব্যক্তি বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাকিস্তান জাতীয় পরিষদ সদস্য ১৯৯৭-১৯৯৯ বিষয়শ্রেণী:২১শ শতাব্দীর পাকিস্তানি নারী রাজনীতিবিদ
অনুশ্রী দাস বাংলা চলচ্চিত্র ও দূরদর্শনের একজন ভারতীয় অভিনেত্রী। তিনি প্রথম অভিনয় করেন ষষ্ঠী থেকে ষষ্ঠী একটি যাত্রাপালায় যেখানে সুপ্রিয়া দেবী প্রধান চরিত্রে অভিনয় করেছিলেন।  তিনি ভবেশ কুণ্ডুর বাংলা চলচ্চিত্র বউরানী তে (১৯৯১) প্রথম রূপালী পর্দায় আত্মপ্রকাশ করেন।   কর্মজীবন  তিনি ১৯৯১ সালে ভবেশ কুণ্ডু পরিচালিত বউরানী চলচ্চিত্রে প্রধান অভিনেত্রী হিসাবে এবং ১৯৯২ সালে রূপবান কন্যা চলচ্চিত্রে প্রধান চরিত্র রূপবান হিসাবে অভিনয় শুরু করেন। ভাই আমার ভাই (১৯৯৬) এবং প্রাণের চেয়ে প্রিয় (১৯৯৮) ছবিতে তাঁর কাজের জন্য তিনি অত্যন্ত প্রশংসিত হন। তারপরে তিনি জি বাংলার খেলা ধারাবাহিকে দূরদর্শন অভিনেত্রী হিসাবে তাঁর কর্মজীবন শুরু করেন এবং তাঁকে বেশিরভাগই ম্যাজিক মোমেন্টস মোশন পিকচারের ধারাবাহিকে দেখা যায়।   চলচ্চিত্রের তালিকা  বছর শিরোনাম মন্তব্য  ১৯৯১ বউরানী  ১৯৯২ রূপবান কন্যা ১৯৯৪ বিশ্বাস অবিশ্বাস আমোদিনী  নাগা জ্যোতি ১৯৯৫ উজান ১৯৯৬ অবুঝ মন  ভাই আমার ভাই  ১৯৯৭ বকুল প্রিয়া রাম লক্ষ্মণ ওড়িয়া চলচ্চিত্র ১৯৯৮ সিংহবাহিনী ওড়িয়া চলচ্চিত্র প্রাণের চায়ে প্রিয় স্বামীর আদেশ ২০১২ ৮:০৮ এর বনগাঁ লোকাল    দূরদর্শন  বছরশিরোনামনাম ভূমিকাভাষাঅন্তর্জালমন্তব্য২০০৬ - ২০০৮খেলাশ্যামাবাংলাজি বাংলা২০০৯ - ২০১২বিন্নি ধানের খইমোহরের কাকিমা ওরফে কাম্মাইটিভি বাংলা২০১১ - ২০১৫ইস্টি কুটুম কঙ্কামণি সোরেনস্টার জলসা২০১৩ - ২০১৫জল নূপুরসৃষ্টি মুখার্জী২০১৫ - ২০১৬কোজাগরীসাহেবের বড় পিসি পরবর্তীকালে  ওনার পরিবর্তে লোপামুদ্রা সিন্হাজি বাংলা২০১৫ - ২০১৭পুন্যি পুকুরব্যারিস্টার   শ্রেষ্ঠা ব্যানার্জীস্টার জলসা২০১৮- ২০১৯বাজলো তোমার আলোর বেনুসুনন্দা পাল, পরবর্তীকালে  ওনার পরিবর্তে  বিদীপ্তা চক্রবর্তী২০১৮ - ২০১৯ফাগুন বউবিধুমুখী বোস২০১৮ - ২০২০নক্শি কাঁথাকঙ্কনা বোসজি বাংলা২০১৯ - ২০২২মোহরডঃ.অদিতি রায় চৌধুরীস্টার জলসা২০১৯ - ২০২১শ্রীময়ীঅন্তরা বোস২০২০ - ২০২২খড়কুটোবসুমতি মুখার্জী২০২৩বালিঝড়স্রোতের পিসি২০২৩মেয়েবেলাবিথিকা মিত্র২০২৩এক্কা দোক্কামানিনি২০২৩ - বর্তমানদ্বিতীয় বসন্তঅনিরুদ্ধর মাসান বাংলা   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাঙালি অভিনেত্রী বিষয়শ্রেণী:জীবিত ব্যক্তি
রশিদ রিয়াজ (জন্ম ২৭ ফেব্রুয়ারি ১৯৭৬) একজন পাকিস্তানি ক্রিকেট আম্পায়ার এবং প্রাক্তন প্রথম-শ্রেণীর ক্রিকেটার। তিনি ২০১৫-১৬ কায়েদ-ই-আজম ট্রফিতে ম্যাচগুলিতে আম্পায়ার হিসেবে দাঁড়িয়েছেন। ২৮ অক্টোবর ২০১৮-এ পাকিস্তান ও অস্ট্রেলিয়ার মধ্যে তিনি তার প্রথম টুয়েন্টি২০ আন্তর্জাতিক (টি-টোয়েন্টি) ম্যাচে আম্পায়ার হিসেবে দাঁড়িয়েছিলেন। ২৯ মার্চ ২০১৯-এ তার একদিনের আন্তর্জাতিক (ওডিআই) আম্পায়ার হিসেবে তিনি প্রথম ম্যাচ দাঁড়িয়েছিলেন, পাকিস্তান ও অস্ট্রেলিয়ার মধ্যকার ম্যাচে।  অক্টোবর ২০১৯-এ, সংযুক্ত আরব আমিরাতে ২০১৯ আইসিসি টি-টোয়েন্টি বিশ্বকাপ বাছাইপর্বের টুর্নামেন্টে ম্যাচ পরিচালনা করার জন্য তাকে ১২জন আম্পায়ারের একজন হিসাবে নিযুক্ত করা হয়েছিল। জানুয়ারি ২০২০ সালে, দক্ষিণ আফ্রিকায় ২০২০ অনূর্ধ্ব-১৯ ক্রিকেট বিশ্বকাপ টুর্নামেন্টের ম্যাচ পরিচালনা করার জন্য তাকে ১৬জন আম্পায়ারের একজন হিসাবে নিযুক্ত করা হয়েছিল। ২০২২ সালের জানুয়ারিতে, ওয়েস্ট ইন্ডিজে ২০২২ সালের আইসিসি অনূর্ধ্ব-১৯ ক্রিকেট বিশ্বকাপের জন্য মাঠের একজন আম্পায়ার হিসেবে তাকে মনোনীত করা হয়।  আরও দেখুন  টুয়েন্টি২০ আন্তর্জাতিক ক্রিকেট আম্পায়ারদের তালিকা  একদিনের আন্তর্জাতিক ক্রিকেট আম্পায়ারদের তালিকা  তথ্যসূত্র  বহিঃসংযোগ    বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানি ক্রিকেট আম্পায়ার বিষয়শ্রেণী:পাকিস্তানি একদিনের আন্তর্জাতিক ক্রিকেট আম্পায়ার বিষয়শ্রেণী:পাকিস্তানি টুয়েন্টি২০ আন্তর্জাতিক ক্রিকেট আম্পায়ার বিষয়শ্রেণী:লাহোরের ক্রিকেটার বিষয়শ্রেণী:চিনিয়ট জেলার ব্যক্তি
গালে আন্তর্জাতিক স্টেডিয়াম (, ) ভারত মহাসাগরীয় দ্বীপরাষ্ট্র শ্রীলঙ্কার দক্ষিণ-পূর্বাঞ্চলীয় উপকূলীয় বন্দর নগরী গালে এলাকায় অবস্থিত একটি আন্তর্জাতিকমানের ক্রিকেট স্টেডিয়াম। গালে দূর্গের কাছাকাছি এলাকায় এ স্টেডিয়ামের অবস্থান। এর দুই দিক দিয়ে ভারত মহাসাগর প্রবাহিত হচ্ছে। বিশ্বের সর্বাপেক্ষা দর্শনীয় ক্রিকেট মাঠেগুলোর অন্যতম হিসেবে এ স্টেডিয়ামকে গণ্য করা হয়। আন্তর্জাতিক ক্রিকেট খেলা আয়োজনের উপযোগী করার পূর্বে স্টেডিয়ামটি এসপ্লানাদে নামে পরিচিত ছিল। গালে ক্রিকেট ক্লাবের প্রধান অনুশীলনী মাঠ হিসেবে ব্যবহার করা হয়। এছাড়াও, শ্রীলঙ্কা ক্রিকেট কর্তৃপক্ষের পরিচালনায় স্বাগতিক শ্রীলঙ্কা ক্রিকেট দলের বিপক্ষে সফরকারী দল কিংবা বহুদলভিত্তিক ক্রিকেট প্রতিযোগিতা আয়োজন করা হয় এখানে।   ইতিহাস  ১৮৭৬ সালে ঘোড়ার দৌঁড় প্রতিযোগিতা আয়োজনের উদ্দেশ্যে স্টেডিয়ামটি নির্মাণ করা হয়। ১৮৯২ সাল পর্যন্ত সেখানে বসার উপযোগী কোন স্থায়ী প্যাভিলিয়ন ছিল না। গালে মিউনিসিপ্যালিটির তৎকালীন সচিব পি এ টেম্পলারের উদ্যোগে গ্র্যান্ড স্ট্যান্ড নির্মিত হয়। একসময় ঘোড় দৌঁড় বন্ধ হয়ে গেলে মাঠটি ক্রিকেট খেলায় ব্যবহৃত হতে থাকে। ১৯২৭ সালে আনুষ্ঠানিকভাবে মাঠটিকে ক্রিকেট স্টেডিয়াম হিসেবে ঘোষণা করা হয়। গালে ক্রিকেট মাঠের সচিব ধনপাল লরেন্সো হিউয়া’র নির্দেশনায় ১৯৪৫ সালে টার্ফ উইকেট বিছানো হয়। কলম্বো ক্রিকেট ক্লাবের জন্যও তার নির্দেশিত পন্থা অনুসরণ করা হয়।http://www.galleinternationalcricketstadium.lk/groundhistory.htm ২৯ ফেব্রুয়ারি, ১৯৮৪ তারিখে প্রথমবারের মতো প্রথম-শ্রেণীর ক্রিকেট খেলা এখানে অনুষ্ঠিত হয়।  ২০০৪ সালে ভারত মহাসাগরে উদ্ভূত সুনামিতে মাঠের ব্যাপক ক্ষয়-ক্ষতি হয়। এরপর তা পুণঃনির্মাণ করে ১৮ ডিসেম্বর, ২০০৭ তারিখে টেস্ট খেলা আয়োজন করা হয়।  মুত্তিয়া মুরালিধরন এর অবসর ২০১০ সালে এই মাঠে মুরালি ক্রিকেট জীবনে অবসর নেন। সেই সঙ্গে প্রথম কোনো বোলার টেস্ট ক্রিকেটে ৮০০ উইকেট শিকার করেন।   তথ্যসূত্র    আরও দেখুন   শ্রীলঙ্কা ক্রিকেট  টেস্ট ক্রিকেট মাঠের তালিকা  পাল্লেকেলে আন্তর্জাতিক ক্রিকেট স্টেডিয়াম  একদিনের আন্তর্জাতিক ক্রিকেট মাঠের তালিকা  ২০১৪ দক্ষিণ আফ্রিকা ক্রিকেট দলের শ্রীলঙ্কা সফর   বহিঃসংযোগ   Ofiicial website Guide to Galle Cricket Stadium   বিষয়শ্রেণী:শ্রীলঙ্কার স্টেডিয়াম বিষয়শ্রেণী:শ্রীলঙ্কায় টেস্ট ক্রিকেট মাঠ বিষয়শ্রেণী:গালের ভবন ও স্থাপনা বিষয়শ্রেণী:১৮৭৬-এ প্রতিষ্ঠিত বিষয়শ্রেণী:শ্রীলঙ্কার ক্রিকেট মাঠ
সিটি সেন্টার-রায়পুর হল ভারতের ছত্তিশগড় রাজ্যের রাজধানী রায়পুর শহরের একটি বড় শপিং মল, যা পান্ড্রির প্রধান মহালক্ষ্মী ক্লথ মার্কেটের কাছে অবস্থিত এটি ব্যবসা ও বিনোদন কেন্দ্রের কেন্দ্রস্থল। মলে লি কুপার, অ্যাডিডাস এবং উডল্যান্ডের মতো অনেক মার্কার দোকান রয়েছে। এতে একটি পাঁচ পর্দার থিয়েটারও রয়েছে। বিগ বাজার এবং সেন্ট্রাল রায়পুরের বাসিন্দাদের জন্য সুসজ্জিত।   তথ্যসূত্র    বহিঃসংযোগ      বিষয়শ্রেণী:ভারতে নির্মাণাধীন ভবন এবং কাঠামো বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:ছত্তিশগড়ের ভবন ও স্থাপনা বিষয়শ্রেণী:ছত্তিশগড়ের বিপণিবিতান
জামাল উদ্দীন আহমেদ (জন্মঃ ৫ জানুয়ারি, ১৯৭৭, যশোর, খুলনা) একজন বাংলাদেশি ক্রিকেটার। ২০০৩ সালে তিনি তার একমাত্র একদিনের আন্তর্জাতিক ক্রিকেট ম্যাচে অংশগ্রহণ করেন।   জন্ম  জামাল উদ্দীন আহমেদ ১৯৭৭ সালের ৫ জানুয়ারি বাংলাদেশের যশোর, খুলনায় জন্মগ্রহণ করেন। তার ডাকনাম বাবু।   কর্মজীবন  জামাল উদ্দীন আহমেদ মধ্য-ক্রমের ব্যাটসম্যান এবং অফ-স্পিন বোলার হিসেবে দলে খেলতেন। সর্বপ্রথম প্রথম শ্রেণীর ক্রিকেটার হিসেবে ২০০১ থেকে ২০০৮ সাল পর্যন্ত তিনি খুলনা বিভাগের হয়ে খেলেন। ২০০২-০৩ সেশনে যখন জাতীয় ক্রিকেট লীগে খুলনা বিভাগ বিজয়ী হয়, তখন তিনি ১২১ রান করেছিলেন। সেটাই ছিলো তার প্রথম সেঞ্চুরি। উক্ত ম্যাচে তিনি ম্যাচ-সেরা পুরস্কার পেয়েছিলেন। ২০০৫-৬ সালে তার সেরা বোলিং ইতিহাস (৬৭ রানে ৮ উইকেট এবং ৪৫ রানে ৩ উইকেট) ছিলো বরিশাল বিভাগের বিরুদ্ধে।   আন্তর্জাতিক ক্রিকেটে অংশগ্রহণ  জামাল উদ্দীন আহমেদ ২০০৩ সালে বাংলাদেশ ক্রিকেট দলের হয়ে তার একমাত্র একদিনের আন্তর্জাতিক ক্রিকেট ম্যাচে অংশগ্রহণ করেন। উক্ত খেলায় তিনি ১৮ রানে অপরাজিত ছিলেন। এটাই তার একদিনের আন্তর্জাতিক ক্রিকেট ক্যারিয়ারের সর্বোচ্চ রান। একই খেলায় তিনি ৪ ওভার বোলিং করেছেন, কিন্তু কোন উইকেট লাভ করতে পারেন নি।   আরো দেখুন   বিউটি নাজমুন নাহার  মোহামেদ আবু আব্দুল্লাহ  আকরাম খান  শামসুর রহমান (ক্রিকেটার)   তথ্যসূত্র    বহিঃসংযোগ       বিষয়শ্রেণী:১৯৭৭-এ জন্ম বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:খুলনা বিভাগের ক্রিকেটার বিষয়শ্রেণী:জীবিত ব্যক্তি বিষয়শ্রেণী:যশোর জেলার ব্যক্তি বিষয়শ্রেণী:খুলনা বিভাগ থেকে আগত ক্রিকেটার
থাম্ব|মোটর ড্রাইভিং লাইসেন্সের একটি নমুনা। বাংলাদেশ রোড ট্রান্সপোর্ট অথরিটি (বিআরটিএ নামে বহুল পরিচিত) হল বাংলাদেশে ড্রাইভিং লাইসেন্স প্রদানের একমাত্র কর্তৃপক্ষ। যোগাযোগ মন্ত্রণালয়ের কর্তৃত্বাধীন এবং মোটর হোন্ডা অধ্যাদেশ ১৯৮৩ এর অধীনে ৩২ জেলায় অবস্থিত ৮৩টি প্রাশসনিক সার্কেলের দ্বারা বিআরটিএ বিশেষ প্রক্রিয়ায় এ কার্যক্রম নিয়ন্ত্রণ করে এবং মোটর সাইকেল চালানোর ইচ্ছুক যে কোন ব্যক্তিকে অনুমোদিত করে। এটি প্রদান করতে কর্তৃপক্ষ যদি কোনও আবেদনকারীকে নির্দিষ্ট বিধি মেনে চলতে সক্ষম মনে করেন এবং মোটর সাইকেল চালানোর ড্রাইভিং পরীক্ষা উত্তীর্ণ হন তাকে লাইসেন্স প্রদান করেন।   লাইসেন্সের জন্য আবেদন করা  বিআরটিএ ১৯৮৩ মোটর হোন্ডা অধ্যাদেশের ৩ নং ধারা অনুযায়ী বর্ণনা করেছে:  সর্বজনীন স্থানে মোটর গাড়ি চালাতে প্রত্যেকের অবশ্যই ড্রাইভিং লাইসেন্স থাকতে হবে। ড্রাইভিং লাইসেন্স প্রাপ্তির জন্য ড্রাইভিং পরীক্ষা প্রদর্শিত হওয়ার আগে একজন শিক্ষার্থীর ড্রাইভিং লাইসেন্স থাকা উচিত। সংশ্লিষ্ট কাগজপত্র ও ফিসের সাথে নির্ধারিত ফরমে লাইসেন্সিং কর্তৃপক্ষের কাছে জমা দেওয়ার জন্য শিক্ষার্থীর লাইসেন্সের জন্য আবেদন। একজন আবেদনকারী বিদেশী না হয়ে অবশ্যই বাংলা বা ইংরাজী পড়তে এবং লিখতে সক্ষম হতে হবে। ড্রাইভিং পরীক্ষার সফল প্রার্থীকে সংশ্লিষ্ট কাগজপত্র ও ফি সহ লাইসেন্সধারার কাছে নির্ধারিত ফরমে আবেদন জমা দিতে হয়।  অধ্যায়-৪ এ আরও জানায় যে অ পেশাদারী লাইসেন্সের জন্য আবেদনের ন্যূনতম বয়স ১৮ এবং একজন পেশাদার পেশাদার আবেদনের জন্য ২০ বছর হতে হবে। সুতরাং ১৮ বছরের কম বয়সের কেউই বাংলাদেশে মোটর গাড়ি চালাতে পারবেন না এবং ২০ বছরের কম বয়সের কারও পক্ষে এটি পেশা হিসাবে থাকতে পারে না।   যানবাহনগুলি এইচ ( ভারী ), এম ( মাঝারি ), এল ( হালকা ), সি ( মোটরসাইকেল ), টি ( থ্রি-হুইলার ), পি (পিএসভি) এবং এক্স (অন্যান্য) এর মতো সাতটি বিভাগে ভাগ করা হয়েছে।   আরও দেখুন   বাংলাদেশের মন্ত্রনালয়সমূহ   বাংলাদেশ সরকার  তথ্যসূত্র  বহিঃসংযোগ  বাংলাদেশ রোড ট্রান্সপোর্ট অথরিটি  বিষয়শ্রেণী:বাংলাদেশের সড়ক পরিবহন বিষয়শ্রেণী:বাংলাদেশের পরিচয়পত্র
আবগারি শুল্ক এক প্রকার পরোক্ষ কর যা দেশজ উৎপাদনের ওপর আদায় করা হয়ে থাকে। শুরু থেকে দেশের অভ্যন্তরে উৎপাদিত পণ্য কারখানা থেকে খালাসের সময় এই শুল্ক আদায় করা হতো। বাংলাদেশে আবগারি ও লবণ আইন ১৯৪৪-এর আওতায় আবগারি শুল্ক আদায় করা হয়ে থাকে। জাতীয় সংসদে বিভিন্ন পণ্যের ওপর আরোপণীয় আবগারি শুল্ক হার নির্ধারণ করা হয়। পরবর্তীতে জাতীয় রাজস্ব বোর্ড বিধি প্রণয়নের মাধ্যমে আদায়যোগ্য শুল্কহার নিরূপণ করে।আবগারি শুল্ক  বাংলাদেশে ১৯৯১ খ্রিষ্টাব্দে মূল্য সংযোজন কর ব্যবস্থা প্রবর্তিত হয় এবং পর্যায়ক্রমে অধিকাংশ পণ্যের ওপর আবগারি শুল্ক রহিত করে মূল্য সংযোজন কর আরোপ করা হয়। পরবর্তী ২০ বছরে প্রায় সকল পণ্য ও কৃত্যের দেশজ উৎপাদন ও সরবরাহে আবগারি শুল্পের আওতা থেকে বের করে মূল্য সংযোজন করের আওতায় নিয়ে আসা হয়েছে।  ২০২৪ সালে কেবল দুটি সেবা বা সার্ভিস যথা: ‘ব্যাংক ডিপোজিট’ ও ‘বিমান টিকেটে’র উপর আবগারি শুল্ক আরোপিত আছে। তবে ২০১৭ হজ্বযাত্রীদের বিমানের টিকিটের ওপর আরোপযোগ্য আবগারি শুল্ক অব্যাহতি প্রদান করা হয়। ২০২১ সালে যুদ্ধাহত মুক্তিযোদ্ধাদের বিমান টিকেটের উপর আবগারি শুল্ক হতে অব্যাহতি দেয়া হয়েছে। ২০২২ সালে গ্রামীণ ব্যাংক কর্মচারীদের সঞ্চয়ের ওপর আরোপণীয় আবগারি শুল্ক মার্জ্জনা করা হয়েছে। একই বছরে, মাত্র দশ টাকার জমা করে কৃষকদের খোলা ব্যাংক একাউন্টের জমার ওপর আবগারি শুল্ক রহিত করা হয়। জাতীয় রাজস্ব বোর্ডে মোঃ আব্দুর রউফ: নতুন ভ্যাট আইন ২০২৩, লিটন পাবলিকেশন্স, ঢাকা, ২০২৩।    আরো দেখুন   আমদানী শুল্ক‎  শুল্ক  মূল্য সংযোজন কর   তথ্যসূত্র   বিষয়শ্রেণী:ব্যবসা বিষয়শ্রেণী:বাণিজ্য বিষয়শ্রেণী:শুল্ক বিষয়শ্রেণী:অসম্পূর্ণ বিষয়শ্রেণী:কর নীতি বিষয়শ্রেণী:কর বিষয়শ্রেণী:পরোক্ষ কর